Source: http://www.bihon.ro/csm-digi-oradea-esec-cu-mladost-zagreb/977188
Timestamp: 2019-05-24 04:50:35+00:00

Document:
CSM Digi Oradea, esec cu Mladost Zagreb - BIHON
CSM Digi Oradea, esec cu Mladost Zagreb
8. septembrie 2011 14:25	 Reactualizat la:	 8. septembrie 2011 14:26
Poloiştii de la CSM Digi Oradea au fost învinşi de echipa croată cu scorul 8-12. CSM Digi Oradea a făcut un meci bun în compania celor de la Mladost Zagreb, una din cele mai puternice echipe ale continentului, care a disputat Final Four-ul ediţiei trecute a Euroligii.
Orădenii au fost învinşi cu scorul de 8-12 (1-3, 0-2, 2-3, 5-4), după o partidă de bună calitate. Antrenorul orădean Tóth László a aliniat echipa: Barát, D. Creţu – portari; Samuilă 1 gol marcat, Baidoc, Diaconu 4, Chioveanu 2, Popoviciu, Tarnoveţchi, Ghiban 1, Buşilă, A. Creţu, Monostori, Dunca, Kádár, Császár. Golgheterul formaţiei noastre a fost Nicuşor Diaconu, care a împlinit ieri vârsta de 31 de ani. La mulţi ani! În echipa croată evoluează căpitanul reprezentativei României, Cosmin Radu, transferat în acest sezon la Mladost de la Florentia Florenţa. Mladost este de altfel lidera autoritară a clasamentului Grupei A, cu trei victorii din tot atâtea meciuri disputate.
Preşedintele CSM Oradea, Florin Birta a avut cuvinte de apreciere la adresa jocului practicat de echipa noastră. „Dacă nu ratam atât de mult la începutul meciului, poate că rezultatul ar fi fost altul. Asta chiar dacă am jucat cu o echipă croată extrem de redutabilă, care emite pretenţii justificate în Liga Campionilor”, a afirmat Florin Birta. CSM Digi joacă astă seară cu Galatasaray Istanbul, urmând să dispute vineri două meciuri: dimineaţă de la ora 12:30 cu Steaua Roşie Belgrad, respectiv seara de la ora 20:30 cu echipa gazdă a turneului, CN Marseille.
Taguri: csm digi oradea, mladost zagreb, polo

References: CSM 
 CSM 
 CSM 
 CSM 
 CSM 
 csm